# Čo zlepšiť?

[TV Bratislava, 18:00 09/07/2015]

Čo zlepšiť?

Text:

Rastislav Iliev, moderátor: "Návštevnosť Bratislavy sa odvíja aj od činnosti Bratislavskej organizácie cestovného ruchu - Bratislava Tourist Board. Funguje už piaty rok a jej úlohou je okrem iného, propagovať Bratislavu v zahraničí a pritiahnuť k nám čo najviac zahraničných turistov."

Silvia Šeptáková, redaktorka: "Do Bratislavy mieri čoraz viac ľudí, no ešte stále to nie je ideálne. Ďaleko pred nami je napríklad Praha, Budapešť ale aj susedná Viedeň. Bratislavská organizácia cestovného ruchu Bratislava Tourist Board bola založená najmä preto, aby to zmenila alebo aspoň zmiernila."

Soňa Svoreňová, predsedníčka komisie cestovného ruchu a medzinárodnej spolupráce: "Vieme, že sa menil uprostred roka výkonný riaditeľ, čo spôsobilo drobnú komplikáciu, ale všeobecne si myslím, že tá činnosť bola veľmi dobrá, pokračovalo sa v nastúpenom trende podpory podujatí, ktoré slúžia ako marketingový nástroj, pokračovalo sa v kampaniach na kľúčových trhoch a tak ďalej. Čiže nemyslím si, že by došlo k nejakým zásadným problémom."

Rastislav Iliev, redaktor: "V ktorej oblasti by sa dalo urobiť možno niečo viac?"

Soňa Svoreňová: "Ja si myslím, že ešte stále nám trošku pokrivkáva podpor kongresového, čo ale je turizmus najvýnosnejší, ale zároveň aj ten, kde sú tie najvyššie vstupné náklady na konkrétny marketing. A myslím si, že by sa dalo tie kampane rozšíriť ešte na viaceré trhy. Myslím si, že ešte stále nám uniká ten francúzsky trh, španielsky trh, taliansky, len bohužiaľ toto je vyložene otázka finančných prostriedkov."

Silvia Šeptáková: "Z prieskumov vyplýva, že Bratislavu najčastejšie vyhľadávajú ľudia vo veku od 26 do 40 rokov. Už niekoľko rokov sú to tradične najmä Česi, Maďari, Poliaci, Nemci a Rakúšania, ktorí v meste aj niekoľko dní zotrvajú. A ešte jedna zaujímavosť, najradšej k nám cestujú autobusom, na druhom mieste skončila letecká doprava."

-END-